Lupta pentru preşedinţia ţării este una aprigă şi cei din partidele candidaţiilor încearcă prin orice mijloace să ajungă la inimile alegătorilor. La Arad a apărut „mierea Iohannis” despre care se spune că este „un produs românesc, de calitate germană”. Cel puţin aşa a denumit borcanul cu miere care are pe etichetă numele Iohannis-preşedintele meu, sigla PNL şi este trecut şi anul: 2019.

Borcanul cu miere este ţinut în mână de către preşedintele Consiliului Judeţean Arad, Iustin Cionca. Pozele au fost postate pe Facebook alături de mesajul: „Am lansat la Vladimirescu mierea Iohannis! Produs românesc, calitate germană! Recomand!”. În câteva minute au apărut şi comentarii la postare unele pro, iar altele contra:

„Pe hârtia igienica nu puneți poze cu Iohannis și PNL ajunge mai des în casele românilor decât mierea” sau „Cum adică ... Produs românesc ... Calitate germană ....”.

Cert este că preşedintele promite mierea în România, dar ştim cu toţii când se duce mierea ce rămâne....